b'\n_START_ARTICLE_\nLimita funkcije\n_START_PARAGRAPH_\nLim\xc3\xadta f\xc3\xbankcije v to\xc4\x8dki a je \xc5\xa1tevilo, ki se mu vrednost funkcije f(x) pribli\xc5\xbeuje, ko se vrednost spremenljivke x pribli\xc5\xbeuje danemu \xc5\xa1tevilu a._NEWLINE_Limito funkcije v to\xc4\x8dki a ozna\xc4\x8dimo  (beri: "limita f(x), ko gre x proti a)._NEWLINE_Limita funkcije v to\xc4\x8dki a je enaka funkcijski vrednosti f(a), \xc4\x8de in samo \xc4\x8de je funkcija v to\xc4\x8dki a zvezna.\n_START_SECTION_\nMatemati\xc4\x8dna definicija\n_START_PARAGRAPH_\nLimita funkcije je definirana s pomo\xc4\x8djo limite zaporedja._NEWLINE_Naj bo f realna funkcija realne spremenljivke. Imejmo zaporedje x\xe2\x82\x99, ki ima limito a. Za to zaporedje tvorimo ustrezno zaporedje vrednosti y\xe2\x82\x99\xc2\xa0=\xc2\xa0f(x\xe2\x82\x99). \xc4\x8ce ima dobljeno zaporedje y\xe2\x82\x99 limito b in je ta limita neodvisna od tega, kako izberemo zaporedje x\xe2\x82\x99, ki gre proti a, potem \xc5\xa1tevilo b imenujemo limita funkcije f v to\xc4\x8dki a.'